OpenLLM-France/wikimedia huggingface dataset:
# Sándor Kocsis

Sándor Péter Kocsis (Budapest, 1929ko irailaren 21a - Bartzelona, 1979ko uztailaren 22a) hungariar futbolaria izan zen.
Ferencvárosi TC, Budapest Honvéd FC, Young Fellows Zürich eta FC Bartzelona taldeetan jokatu zuen. 1950eko hamarkadako Hungariako futbol selekzio nazionalean parte hartu zuen, Urrezko taldea izenarekin ezaguna. 1952an txapeldun olinpikoa izan zen eta 1956an munduko txapeldunordea. 1956ko Hungariako Iraultza zapaldu ondoren Bartzelonara ihes egin zuen eta FC Bartzelonan futbolean jokatzen jarraitu zuen. 1979an hil zen, ospitale bateko leiho batetik erorita.

## Palmaresa
### Taldea
#### Ferencváros TC

* Hungariako futbol liga: 1949

#### Honvéd FC

* Hungariako futbol liga (3): 1952, 1954, 1955

#### Bartzelona

* Espainiako futbol ligako lehen maila (2): 1958–59, 1959–60
* Espainiako futbol kopa (2): 1958–59, 1962–63
* Hirietako Ferien Kopa: 1958–60

### Selekzioa
#### Hungaria

* 1952ko Udako Olinpiar Jokoak: Urrezko domina
* Erdialdeko Europako Nazioarteko Kopa: 1948-53ko kopa txapelduna
* 1954ko Munduko Futbol Txapelketa: Zilarrezko domina
* Erdialdeko Europako Nazioarteko Kopa : 1955-60ko kopa txapeldunordea

### Banakakoa

* 1954ko munduko txapelketako urrezko bota
* 1954ko munduko txapelketako zilarrezko baloia
* 1954ko munduko txapelketako talde idealeko kidea

## Kanpo estekak

* Datuak: Q295265
* Multimedia: Sándor Kocsis / Q295265
# Sándor Rónai

Sándor Rónai, Sándor Ritu jaioa (Miskolc, 1892ko urriaren 6a – Budapest, 1965eko irailaren 28a) hungariar politikari komunista izan zen. Hungariako estatuburua izan zen 1950etik 1952ra
Eraikuntzako langilea izan zen eta mugimendu sindikalarekin eta Hungariako Alderdi Sozialdemokratarekin bat egin zuen. Sobietar Hungariako Errepublikan Miskolceko Langile Kontseiluko kide izan zen. 1917tik Rónai abizena erabili zuen eta 1922tik alderdiko idazkaria izan zen Miskolcen.
1941eko apirilean espetxeratu eta deportatu egin zuten, eta Bigarren Mundu Gerraren ondoren Merkataritza eta Kooperatiba ministro izendatu zuten, eta, ondoren, Kanpo Merkataritza. Bere alderdia Hungariako Alderdi Komunistarekin batzearen aldekoetako bat izan zen. 1950eko maiatzean Hungariako Herri Errepublikako presidente izendatu zuten. 1952ko apirilean István Dobi ordezkatu eta Biltzar Nazionaleko presidente izendatu zuten urtebeterako.
1956ko Hungariako Iraultzan sobietarren aldeko jarrera izan zuen eta János Kádár eta errepresioaren alde egin zuen. 1956tik 1957ra Kanpo Merkataritzako ministro izan zen eta 1960an Hungaria-Sobietar Batasuneko presidente izendatu zuten.
Hil zen arte, Alderdi Komunistako batzorde zentraleko eta batzorde politikoko kide izan zen.
* Datuak: Q880210
* Multimedia: Sándor Rónai / Q880210
# Sándor Tótka

Sándor Tótka (Mezőtúr (Hungaria), 1994ko uztailaren 27a) piraguismoan lehiatzen den kirolari hungariarra da.

## Olinpiar Jokoak

2020ko Udako Olinpiar Jokoetan, Tokio 2020an (Tokio), urrezkoa eskuratu zuen, K-1 200 m modalitatean, 35,035eko denboraz, Manfredi Rizza italiarraren (zilarrezkoa) eta Liam Heath britainiarraren (brontzezkoa) aurretik sailkatuz.
2024ko Udako Olinpiar Jokoetan, Parisen, zilarrezko domina eskuratu zuen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 01 ! | K-1 200 m, gizonezkoa |
| 2024 | Paris ( Frantzia) | 02 ! | K-2 500 m, gizonezkoa |

## Erreferentziak

* ↑ «Sándor Tótka» ICF, 2021-11-09an begiratua (Ingelesez)
* ↑ «Sándor Tótka» olympedia.org 2021-11-09an begiratua(Ingelesez)
* ↑ «Sándor Tótka» Olympics.com 2021-11-09an begiratua (Gaztelaniaz)
* ↑ "Piraguismoa, K-1 200 m, emaitzak 2020" olympedia.org (Ingelesez)

## Kanpo estekak

* Datuak: Q17478297
* Multimedia: Sándor Tótka / Q17478297
# Sándor Kőrösi Csoma

Sándor Kőrösi Csoma (Covasna, Transilvania, 1784ko martxoaren 27a-Darjeeling, India, 1842ko apirilaren 11a), hungariar esploratzaile bat izan zen, tibetologiaren sortzailetzat hartzen dena. Bere bizitzaren zati gehiena hungariar herriaren jatorria ikertzen eman zuen.

## Bizitza

Csomak, székelya zena, 1812 eta 1815 artean teologia eta filologia ikasi zituen Nagyenyeden, eta 1816 eta 1818 artean, Göttingenen, Johann Gottfried Eichhornen zuzendaritzapean ekialdeko hizkuntzak ikasi zituen. Han, Johann Friedrich Blumenbachekin kontaktuan jarri zen. Honek, magiarrak uigurren oinordekoak zirela zioen. Ideia honen ondorioz, Csoma Asiara joan zen, hungariarren jatorria jakiteko asmoz.
Csomak erraz hitz egiten zuen armeniera. 1821ean karabana batera elkartu zen armeniarrez jantzita, eta Khorasanetik bidaiatu zuen Bagdad, Teheran, Bukhara eta Lahore zeharkatuz Ladakhen hiriburua den Lehraino iritsi arte.
1821ean ikasle bezala sartu zen Zanskarreko monasterio budista batean, Hindu Kushen, Sutlej ibaiaren ondoan, eta tibetera eta budismoaren funtsak ikastera dedikatu zen. 1827 eta 1834 artean britainiar gobernuaren estipendio batekin Ladakhen bizitzen egon zen.
Bere ikerketen emaitza bezala, tibeteraren lehen gramatika zientifikoa argitaratu zuen A grammar of the Tibetan language (Kalkuta, 1834) baita lehen tibetar hiztegia ere Essay towards a dictionary Tibetan and English (Kalkuta, 1835). Lan hauekin, bere Analysis of the Kandjur (budismoaren irakaskuntzei buruz, Kalkuta, 1835) eta bere lan gehigarriekin, Csoma Europan tibetologiaren sortzailetzat hartzen da.
Csomaren ikerketen aditzea izan zuen Dalai Lamak. Arrazoi honegatik, Tibeten hiriburua den Lhasara gonbidatua izan zen lehen europarra izan zen. Baina Csoma bidaia egin baino lehen hil zen Darjeelingen, Himalayaren oinean.

## Lanak

* A grammar of the Tibetan language (Kalkuta 1834)
* Essay towards a dictionary Tibetan and English (Kalkuta 1835)
* Analysis of the Kandjur (über die Grundlehren des Buddhismus, Kalkuta 1835)
* Datuak: Q355291
* Multimedia: Sándor Kőrösi Csoma / Q355291
# Sándor Márai

Sándor Márai, jatorriz Sándor Károly Henrik Grosschmied de Mára, (Košice, Eslovakia, 1900eko apirilaren 11- San Diego, Kalifornia, 1989ko otsailaren 21) hungarierazko idazlea eta kazetaria izan zen.
Budapestera joan zen bizitzera 1928an, Frankfurt, Berlin eta Parisen bizi ondoren. Alderdi nazia, bai eta komunista ere gogor kritikatu zituen. Hori dela eta, ihesean ibili behar izan zen bere herrialdetik.
Azkenik, AEBetan amaitu zen. 1989an bere buruaz beste egin zuen San Diegon.

## Bibliografia hautatua

* Eszter hagyatéka; Déli szél (1939); Igela argitaletexeak euskaratuta: "Eszterren ondarea".
* Vendégjáték Bolzanóban edo "Casanova Bolzanon" (1940).
* A gyertyák csonkig égnek (1942); Igela argitaletexeak euskaratuta: "Azken hitzordua".
* A kassai polgárok (1942). *Föld, föld…! edo "Hungariako oroipenak, 1944-1948" (1971).

## Ikus, gainera

* Hungarierazko literatura.

## Kanpo loturak

* (Ingelesez) Sandor Marai Blog
* Datuak: Q36951
* Multimedia: Sándor Márai / Q36951
# Sándor Müller

Sándor Müller Smich (Budapest, 1948ko irailaren 21a – 2024ko apirilaren 3a) hungariar futbolaria izan zen.
Erdilari pistuan jokatu zuen Hungariako, Belgikako, Espainiako eta Austriako taldeetan. Hungariako futbol selekzio nazionalarekin hamazazpi partida jokatu zituen eta 1982ko Munduko Futbol Txapelketan parte hartu zuen.

## Palmaresa

Vasas SC
* Hungariako futbol liga: (1977).
* Hungariako futbol kopa: (1973)
* Mitropa kopa: (1970)

## Kanpo estekak

* Datuak: Q281685
# Sándor Puhl

Sándor Puhl (Miskolc, 1955eko uztailaren 14a - 2021eko maiatzaren 20a) hungariar futbol epailea izan zen.
Lau partida arbitratu zituen 1994ko Munduko Futbol Txapelketan, Italia eta Brasilen arteko finala barne. 1997ko Txapeldunen Ligako finala ere arbitratu zuen, eta Borussia Dortmundek 3-1 irabazi zion Juventusi.
1994 eta 1997 artean lau urtez jarraian aukeratu zuten munduko arbitro onena.
Erretiratu ondoren, Hungariako Futbol Federazioko presidenteordea 2000tik 2006ra eta telebistako komentarista izan zen.
Hungarieraz, alemanez, italieraz eta ingelesez hitz egiten zuen.
# Sándor Petőfi

Sándor Petőfi (jaiotzez Petrovics; hungarieraz: Petőfi Sándor, ˈpɛtøːfi ˈʃaːndor ahoskatua; eslovakieraz: Alexander Petrovič; serbieraz: Александар Петровић; Kiskőrös, Austriar Inperioa, gaur egun Hungaria, 1823ko urtarrilak 1 – Fehéregyháza, Austria-Hungariako Inperioa, gaur egun Albești, Errumania, 1849ko uztailak 31) hungariar poeta izan zen. Erromantizismoaren bultzatzailerik garrantzitsuena izan zen Hungarian.

## Bizitza eta lanak

Ikasketak utzita, antzerki-talde ibiltari batean sartu zen, eta gero soldadu egin zen. 1844. urtean argitaratu zuen poema-bildumari esker egin zen ospetsu. 1848ko Hungariako Iraultzaren bultzatzaile nagusietako bat izan zen. Hungariako armadan sartu, eta Segesvarko guduan hil zen, 1849an.
Petőfiren obra nagusiak A helység kalapácsa (1844, «Herriko mailua»), János vitéz (1845, «Janos heroia») eta Az apostol (1848, «Apostolua») dira. «Zutik, Hungaria, sorterria deika duzu» esapideak Hungariako poeta eta heroi nazional bihurtu zuen.

## Bibliografia

* Versek (1844)
* A helység kalapácsa (1844)
* Cipruslombok Etelke sírjára (1845)
* János vitéz (1845)
* Versek II (1845)
* Úti jegyzetek (1845)
* A hóhér kötele (1846)
* Felhők (1846)
* Versei (1846)
* Tigris és hiéna (1847)
* Összes költeményei (1847)
* Bolond Istók (1847)
* Nemzeti dal (1848)
* Az apostol (1848)

### Euskarara itzulitako lanak

* Europa berriz ere isilik dago. Itzultzailea: Joseba Sarrionandia (Hezurrezko xirulak, 1991; Vladimir-7, 1998)
* Otsoen kantua. Itzultzailea: Joseba Sarrionandia (Hezurrezko xirulak, 1991)
* Zakurren kantua. Itzultzailea: Joseba Sarrionandia (Hezurrezko xirulak, 1991)

## Irudi galeria

* Petőfi jaio zen etxea (Kiskőrös)
* Sándor Petőfi 1944an
* Mihály Munkácsy. Sándor Petőfi gurasoen etxeari agurra ematen
* Soma Orlai Petrich. Sándor Petőfi Debrecenen
* István Petrovics eta Mária Hrúz, Sándor Petőfiren gurasoak
* Júlia Szendrey, Sándor Petőfiren emaztea
* Petőfiren monumentua (Budapest)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Petőfi Sándor. Magyar Életrajzi Lexikon 1000–1990, Mek.oszk.hu (Noiz kontsultatua: 2015-12-23).

## Kanpo estekak

* Euskarari ekarriak: Sándor Petőfi, ekarriak.armiarma.eus
* Datuak: Q81219
* Multimedia: Sándor Petőfi / Q81219
# Thin Thin Khaing

Thin Thin Khaing (1978ko maiatzaren 4a) arkularia da. Myanmar ordezkatu zuen 2004ko Udako Olinpiar Jokoetan.

## Erreferentziak

* ↑ Thin Thin Khaing
* ↑ Thin Khaing THIN

## Kanpo estekak

* Datuak: Q7784273
# Thing

Thing delakoa (antzinako eskandinavieraz þing), antzinako germaniar herrietan agintaritza batzarrak ziren, eta komunitateko gizon askeez osatuak zeuden eta lagman legegizonak buru zituzten.

## Kanpo estekak

* Datuak: Q387834
* Multimedia: Thing (assembly) / Q387834
# Thin Lizzy

Thin Lizzy 1969an Irlandako Dublin hiriburuan sortutako hard rock talde bat izan zen. Jatorriz taldeburua Phil Lynott baxu-jotzaile eta konposatzailea izan zen.
Euren abesti ezagunena The Boys Are Back in Town (Mutilak Hirira Itzuli Dira) izan zen, rock and roll musikaren historiako klasiko bat bilakatu delarik. Bestalde Whiskey In The Jar irlandar abesti herrikoiaren rock bertsioa ere moldatu zuten. Beste abesti ezagun batzuk Cowboy Song, Jailbreak edota Massacre izan ziren. Abestiak konposatzeko unean erabilitako gaiak gizarte mailen arteko ezberdintasunak, nahiz maitasun eta gorroto dramak izan ziren. Euren eraginak berriz Bob Dylan, Van Morrison, Bruce Springsteen, irlandar literatura eta musika herrikoia izan ziren.

## Diskografia

* Thin Lizzy (1971)
* Shades of a Blue Orphanage (1972)
* Vagabonds of the Western World (1973)
* Nightlife (1974)
* Fighting (1975)
* Jailbreak (1976)
* Johnny the Fox (1976)
* Bad Reputation (1977)
* Live and Dangerous (1978)
* Black Rose: A Rock Legend (1979)
* Chinatown (1980)
* Renegade (1981)
* Thunder and Lightning (1983)
* One Night Only (2000)
* Thin Lizzy Greatest Hits (2004)

## Ikus, gainera

* Irlandako musika

## Iruditegia

* Phil Lynott taldeburuaren estatua Dublinen.
* Thin Lizzy taldea 1977ko zuzeneko emanaldi batean zehar.
* Ezkerretik eskubira: Brian Robertson, Phil Lynott eta Scott Gorham Bad Reputation biran zehar, 1977ko azaroaren 24a.
* Thin Lizzyren emanaldia, 1983.

## Abesti ezagunenak entzungai

* The Boys Are Back In The Town abestia entzungai (Ingelesez)
* Thin Lizzy taldeak Whiskey In The Jar irlandar abesti herrikoiaz eginiriko bertsioa entzungai (Ingelesez)
* Bad Reputation abestia entzungai (Ingelesez)

## Kanpo estekak

* Thin Lizzy, Irlandako Rockaren mitoa. Hiru.com
* Thin Lizzy taldearen webgune ofiziala (Ingelesez)
* The Thin Lizzy gida (Ingelesez)
* Datuak: Q202314
* Multimedia: Thin Lizzy / Q202314
# Thimister-Clermont

Thimister-Clermont, Belgikako hegoaldeko udalerria da, Valoniako Lieja probintzian dagoena. 2011ko erroldaren arabera, 5.460 biztanle ditu.

## Erreferentziak

* ↑ Direction générale Statistique et Information économique. 2011ko errolda

## Kanpo estekak

* Datuak: Q711115
* Multimedia: Thimister-Clermont / Q711115
# The Beverly Hillbillies (filma)

The Beverly Hillbillies (euskaraz Beverly Hillsko Baserritarrak), 1993ko Penelope Spheeris estatubatuar zinema zuzendariaren komedia film bat da. 1962-1971ko izenburu berdineko telesailean oinarritua dago.. Diedrich Bader, Dabney Coleman, Erika Eleniak, Cloris Leachman, Rob Schneider, Lea Thompson, Lily Tomlin eta Jim Varney aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
AEB, Arkansas. Clampettarrak bertako baserritar familia bat dira, behinola beren baserriko lursailetan petrolioa topatu, aberastu eta Los Angeles hiriko Beverly Hills goi mailako auzoan bizitzera lekualdatuak. Bere baserritar izaera eta auzotarren izaera hiritarrak egoera umoretsu eta xelebre ugari sortuko ditu, gainera beren dirutzak askoren inbidia ere piztuko du.

## Aktoreak

* Jim Varney: Jedidiah D. 'Jed' Clampett
* Diedrich Bader: Jethro eta Jethrine Bodine
* Erika Eleniak: Elly May Clampett
* Cloris Leachman: Daisy May "Granny" Moses
* Dabney Coleman: Milburn Drysdale
* Lily Tomlin: Miss Jane Hathaway
* Lea Thompson: Laura Jackson / "Laurette Voleur"
* Rob Schneider: Woodrow Tyler
* Penny Fuller: Margaret Drysdale
* Kevin Connolly: Morgan Drysdale
* Linda Carlson: Izeba Pearl Bodine
* Buddy Ebsen: Barnaby Jones
* Leann Hunley: Miss Arlington
* Robert Easton: Jasper alkatea
* Dolly Parton: Bere burua antzeztuz
* Zsa Zsa Gabor: Bere burua antzeztuz

## Kanpo estekak

* IMDBko fitxa irakurgai (Ingelesez)
* Datuak: Q1211343
# The Big Bang Theory

The Big Bang Theory Chuck Lorre eta Bill Pradyk sortutako komediazko telesail estatubatuarra da. Lehendabizikoz, CBS telebistan eman zuten 2007ko irailaren 24an.

## Argumentua

Oharra: Atal honek istorio osoa edo amaiera argitzen du.
Pasadenan kokatuta, Caltech Teknologia Institutuan gazte prodijio bik, bata fisiko esperimentala (Leonard) eta bestea teorikoa (Sheldon), etxebizitza partekatzen dute. Etxekoneko berria (Penny) jatetxe batean zerbitzari lan egiten duen neska ilehori bat da eta, bere sen onaz eta gaitasun sozialen bidez, Leonard eta Sheldonen izaera geek eta intelektualari aurre egin behar die. Howard eta Rajesh izeneko Leonard eta Sheldonen lankideek haien zaletasun berdinak dituzte.

## Pertsonaiak

* Johnny Galecki (Leonard Hofstadter)
* Jim Parsons (Sheldon Cooper)
* Kaley Cuoco (Penny)
* Simon Helberg (Howard Wolowitz)
* Kunal Nayyar (Rajesh Koothrappali)
* Leslie Winkle (Sara Gilbert)
* Melissa Rauch (Bernadette Rostenkowski)
* Mayim Bialik (Amy Farrah Fowler)
* Kevin Sussman (Stuart Bloom)
* Laura Spencer (Emily Sweeney)

## Atalak

| Denboraldia | Atalak | Emisioa |
| 1.a | 17 | 2007ko irailaren 24a - 2008ko maiatzaren 19a |
| 2.a | 23 | 2008ko irailaren 22a - 2009ko maiatzaren 11a |
| 3.a | 23 | 2009ko irailaren 21a - 2010eko maiatzaren 24a |
| 4.a | 24 | 2010eko irailaren 23a - 2011ko maiatzaren 19a |
| 5.a | 24 | 2011ko irailaren 22a - 2012ko maiatzaren 10a |
| 6.a | 24 | 2012ko irailaren 27a - 2013ko maiatzaren 16a |
| 7.a | 24 | 2013ko irailaren 26a - 2014ko maiatzaren 15a |
| 8.a | 24 | 2014ko irailaren 22a - 2015eko maiatzaren 7a |
| 9.a | 24 | 2015eko irailaren 21a - 2016ko maiatzaren 12a |
| 10.a | 24 | 2016ko irailaren 19a - 2017ko maiatzaren 11a |

### Hirugarren denboraldia
## Erreferentziak

* ↑ The Big Bang Theory Cast & Details — TVGuide.com
* ↑ Gary Strauss. There's a science to CBS' Big Bang Theory. USA Today.
* ↑ Scott D. Pierce. He's a genius. Deseret News.
* ↑ Fitxa CBS.com webgunean
* ↑ Fitxa CBS.com webgunean
* ↑ Fitxa CBS.com webgunean
* ↑ Fitxa CBS.com webgunean
* ↑ Fitxa CBS.com webgunean
* ↑ Lehenengo denboraldiaren atalak
* ↑ Bigarren denboraldiaren atalak

## Kanpo estekak

* (Ingelesez) IMDB: The Big Bang Theory
* (Ingelesez) CBS.com: The Big Bang Theory
* Datuak: Q8539
* Multimedia: The Big Bang Theory / Q8539
# The Big Chill

The Big Chill (euskaraz Hotzikara Handia) 1983ko Lawrence Kasdan estatubatuar zinema zuzendariak zuzendutako drama-komedia film bat da. Tom Berenger, Glenn Close, Jeff Goldblum, William Hurt, Kevin Kline, Mary Kay Place, Meg Tilly eta JoBeth Williams aktoreek antzeztu zuten. Hasiera batean Kevin Costner aktoreak Alexen papera antzezten ere filmatu zen, baina azkeneko muntaketan bere aurpegia agertzen ziren eszenak ezabatu egin ziren.
Oscar Sarietarako hiru izendapen jaso zituen: Taldeko emakumezko aktore onenaren Oscar Saria (Glenn Close), Jatorrizko gidoi onenaren Oscar Saria eta Film onenaren Oscar Saria.

## Argumentua

Oharra: Atal honek istorio osoa edo amaiera argitzen du.
Alex izeneko adin ertaineko gizasemeak bere buruaz beste egin du. Bere lagunak ziren Harold eta Sarah (Kevin Kline eta Glenn Close) senar-emazteek haren hileta antolatuko dute, bertan 15 urteren ondoren iraganeko lagun talde osoa berrelkartuz: Sam aktorea (Tom Berenger), ama izateko irrikaz dagoen Meg (Mary Kay Place) abokatu ezkongabea, bere ezkontzak asebetetzen ez duen Karen (JoBeth Williams), Nick trafikatzailea (William Hurt) eta Michael kazetaria (Jeff Goldblum). Chloe (Meg Tilly) ere agertuko da, Alex bera baina askoz ere gazteagoa zen bere neskalaguna.

## Aktoreak

* Tom Berenger: Sam Weber
* Glenn Close: Sarah Cooper
* Jeff Goldblum: Michael Gold
* William Hurt: Nick Carlton
* Kevin Kline: Harold Cooper
* Mary Kay Place: Meg Jones
* Meg Tilly: Chloe
* JoBeth Williams: Karen Bowens
* Don Galloway: Richard Bowens
* James Gillis: Apiaza
* Ken Place as Peter: Polizia
* Jacob Kasdan: Autografo biltzailea
* Patricia Gaul: Annie
* Kevin Costner: Alex Marshall (ezabatutako eszena)
* Muriel Moore: Alexen ama

## Kanpo estekak

* The Big Chill filmaren iragarkia ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q1198794
# The Big Cigar

The Big Cigar 2024ko estatubatuar telesail dramatikoa da, Jim Hechtek Apple TV+entzat egina.

## Sinopsia

Oharra: Atal honek istorio osoa edo amaiera argitzen du.
1965ean hil zuten Malcolm X, eta hiru urte geroago Martin Luther King Jr. Bi gertakari horien tartean, 1966an, sortu zuten Pantera Beltzak alderdia, AEBetako beltzen komunitatearen bizimodua eta eskubideak hobetzeko erakunde politikoa. Alderdiaren sortzaileetako bat izan zen Huey P. Newton. FBIk estu hartu zuen Newton hastapenetik, eta hark indarrak batu zituen Hollywoodeko ekoizle batekin, jazarpen nazionalari izkin egin eta Kubara ihes egiteko. Lehen eszenetan, Newton eta gainerako alderdikideak tinko ageri dira, eskopetak zerura zuzenduta, militarren tankeran. Aurrerago, ordea, liderrak armak albo batera utzi, eta telebista saioetan parte hartzen hasiko da, hezkuntza, etxebizitza eta osasungintza alorretan baldintza hobeak eskatzen komunitate beltzarentzat. Protagonistak polizia indarkeriari modu oldarkorrean aurre egingo die lehendabizi, baina, gero, agintean daudenei izkin egiten hasiko da, Hollywoodeko trikimailuak baliatuta.

## Aktoreak

* André Holland: Huey P. Newton
* Tiffany Boone: Gwen Fontaine
* Alessandro Nivola: Bert Schneider
* Marc Menchaca: Sydney Clark
* P. J. Byrne: Stephen Blauner
* Glynn Turman: Walter Newton
* Moses Ingram: Teressa Dixon
* Jaime Ray Newman: Roz Torrance
* Inny Clemons: Richard Pryor
* Jordane Christie: Bobby Seale
* Brenton Allen: Eldridge Cleaver
* Olli Haaskivi: Arthur A. Ross
* Michael Mașini: Gregory Lipton
* Chris Brochu: Dennis Hopper
* Rebecca Dalton: Jessica
* Noah Emmerich: Stanley Schneider
* John Doman: Abe Schneider
* Owen Roth: Jack Nicholson
* Manuel Rodriguez Saenz: Tajo
* Hudson Wurster: Michael Torrance
* James Cade: Anderson agentea
* Al McFoster: Ceddy
* Taylor Jackson: Candice Bergen
* Liz Adjei: Betty Shabazz
* Brian Jansen: Warren Winkle

## Erreferentziak

* ↑ «Hollywood eta botere beltza» Berria 2024-05-18 CC BY-SA 4.0 lizentziapean.

## Kanpo estekak

* Datuak: Q112912797
# The Best of Leonard Cohen

The Best of Leonard Cohen Leonard Cohenen abesti bilduma batez osatutako diskoa da. 1975an plazaratu zen.

## Ezaugarriak

Diskoak lehenengo lau disko luzeen abesti aukeratuak biltzen ditu. Azaleko argazkian 1968an Montrealgo hoteleko gela batean hartuta dago. Herri batzuetan Greatest Hits izenburuarekin plazaratu zen. Bigarren izenburu hori 1980tik aurrera biniloko diskoan eta CD berrargitalpenetan erabil zen.

## Abestiak

* "Suzanne" – 3:50 (de Songs of Leonard Cohen)
* "Sisters of Mercy" – 3:36 (de Songs of Leonard Cohen)
* "So Long, Marianne" – 5:40 (de Songs of Leonard Cohen)
* "Bird on the Wire" – 3:27 (de Songs from a Room)
* "Lady Midnight" – 2:58 (de Songs from a Room)
* "The Partisan" – 3:25 (de Songs from a Room)
* "Hey, That's No Way to Say Goodbye" – 2:57 (de Songs of Leonard Cohen)
* "Famous Blue Raincoat" – 5:09 (de Songs of Love and Hate)
* "Last Year's Man" – 5:59 (de Songs of Love and Hate)
* "Chelsea Hotel #2" – 3:07 (de New Skin for the Old Ceremony)
* "Who by Fire" – 2:32 (de New Skin for the Old Ceremony)
* "Take This Longing" – 4:05 (de New Skin for the Old Ceremony)

## Kanpo estekak

* (Ingelesez):Leonard Cohenen webgune ofiziala
* Datuak: Q1938762
# The Beverly Hillbillies

The Beverly Hillbillies (euskaraz Beverlyko Menditarrak) AEBtako umorezko telesaila bat izan zen. 1962ko irailaren 26tik 1971ko martxoaren 23rarte CBS katean aireratu zen, Buddy Ebsen, Irene Ryan, Donna Douglas eta Max Baer, Jr. aktoreek antzeztu zutelarik.
1993an telesaila honetan oinarritutako izenburu berdineko The Beverly Hillbillies filma estreinatu zen.

## Argumentua

Oharra: Atal honek istorio osoa edo amaiera argitzen du.
Clampettarrak euren lursailetan ezustean petrolio putzua bat topatu duen Arkansaseko menditar familia txiro bat da (hillbilly direlakoak), ondorioz aberatsak bilakatu eta Kaliforniako Beverly Hills auzora lekualdatuko dira. Orain aberatsak direlarik, nahiz eta izaera zintzoko jendea izan, euren menditar portaera eta ohiturak jendaurrean ezkutatzen ez dira batere saiatuko, gutxiago euren bizilagun pinpirinen aurrean, honek nahaste eta ezulertu ugari sortuko dituelarik.

## Aktoreak

* Buddy Ebsen : Jed Clampett (274 atal)
* Irene Ryan : Daisy Moses
* Donna Douglas : Elly May Clampett (274 atal)
* Max Baer Jr. : Jethro Bodine
* Raymond Bailey : Milburn Drysdale (247 atal)
* Nancy Kulp : Jane Hathaway andereinoa (246 atal)
* Txantiloi:Lien :Margaret Drysdale andrea (55 atal)
* Bea Benaderet : Lehengusu Pearl Bodine (23 épisodes)
* Linda Henning : Jethrine Bodine
* Sharon Tate : Janet Trego
* Frank Wilcox : John Brewster (14 atal)
* Elvia Allman : Elverna Bradshaw
* Larry Pennell : Dash Riprock (10 atal)
* Frank Cady : Sam Drucker (10 atal)
* Mike Minor : Steve Elliott

## Kanpo estekak

* The Beverly Hillbillies telesailaren IMDBko fitxa irakurgai (Ingelesez)
* Datuak: Q941737
* Multimedia: The Beverly Hillbillies / Q941737